

 REPUBLIKA HRVATSKA

BJELOVARSKO-BILOGORSKA ŽUPANIJA

 OPĆINA BEREK

 Općinsko vijeće

KLASA: 363-01/16-04/03

URBROJ: 2123/02-03-16-1

Berek, 17. lipnja 2016. godine

 Na temelju članka 28. i 31. stavka 2. Zakona o održivom gospodarenju otpadom („Narodne novine“ broj 94 /13) i članka 32. Statuta Općine Berek

(„Službeni glasnik“ broj 04/16.), Općinsko vijeće Općine Berek na 18. sjednici održanoj dana 17. lipnja 2016. godine, donosi

ODLUKU

o dodjeli obavljanja javne usluge prikupljanja mješovitog

 komunalnog otpada na području Općine Berek

Članak 1.

Komunalcu d.o.o. Garešnica, Mate Lovraka bb, 43280 Garešnica, OIB:27917254847, dodjeljuje se obavljanje javne usluge prikupljanja mješovitog komunalnog otpada na području Općine Berek.

Članak 2.

Komunalac d.o.o. Garešnica obavljati će odvojeno prikupljanje mješovitog komunalnog otpada ( otpadnog papira, metala, stakla, plastike, tekstila, te krupnog (glomaznog) komunalnog otpada.

Članak 3.

Područje pružanja javne usluge prikupljanja mješovitog komunalnog otpada je područje Općine Berek koje obuhvaća slijedeća naselja: Begovača, Gornja Garešnica, Kostanjevac, Krivaja, Novo Selo Garešničko, Oštri Zid, Podgarić, Potok, Ruškovac, Šimljana, Šimljanica, Šimljanik, Berek.

Članak 4.

Javna usluga prikupljanja mješovitog komunalnog otpada podrazumijeva prikupljanje tog otpada na području Općine Berek putem spremnika od pojedinih korisnika i prijevoz tog otpada do ovlaštene osobe za trajno zbrinjavanje otpada.

 Na mjestu nastanka odvojeno će se prikupljati otpadni papir, plastika i metali, staklo će se prikupljati putem spremnika na javnim površinama dok će se tekstil, metali i krupni (glomazni) komunalni otpad odvoziti na zahtjev korisnika usluge (po pozivu).

Članak 5.

Odluku o načini pružanja javnih usluga koje su predmet ove Odluke Općinsko Vijeće Općine Berek donijet će u roku tri mjeseca od dana stupanja na snagu uredbe koje donosi Vlada Republike Hrvatske, a sukladno odredbama Zakona o održivom gospodarenju otpadom.

Članak 6.

Ova Odluka dostavlja se Ministarstvu zaštite okoliša i prirode.

Članak 7.

Ova Odluka objavljuje se u Službenom glasniku, a primjenjuje se osam dana od objave.

Predsjednik Općinskog vijeća:

 Antun Dergić